Gabras

Gabras – stambiakristalinė bazinės sudėties (SiO2 kiekis – 45-52 %) intruzinė magminė uoliena. Šį uoliena labai paplitusi okeaninėje Žemės plutoje. Uolieną sudaro plagioklazo ir pirokseno mineralai, dažniausiai suaugę vienas į kitą. Plagioklazas šviesus mineralas, o piroksenas tamsiai žalias. Gabro pavadinimą uolienai suteikė vokiečių geologas Cristian Leopold von Buch pagal miesto Toskanoje, (Italija) pavadinimą. Gabras randamas lakolituose, lopolituose, siliuose ir štokuose. Taip pat randamas sluoksniuose kartu su ultrabazinėmis uolienomis ir ofiolitiniuose kompleksuose. Kartais gabre randamos įvairios vario, nikelio ir titano rūdos. Gabras taip pat naudojamas statybose ir kelių tiesimui.

Kategorija:Magminės uolienos